Систем такмичења Првенства РС

2.МЛРС и Подручне лиге

сезона 2024 / 2025

*Бања Лука, 00. јула 2024. године*

***Првенство Републике Српске – мушкарци – 2. МЛРС***

**СИСТЕМ ТАКМИЧЕЊА**

Првенство Репрублике Српске за мушкарце у оквиру 2. МЛРС за сезону 2024/2025. годину организује се у 3 (три) Групе Друге мушке лиге (Запад, Центар и Исток) и Доигравањем (Мини лига).

**ЗА СЕНИОРСКА ТАКМИЧЕЊА (2.МЛРС) ЕКИПЕ НЕ МОГУ ДА ЛИЦЕНЦИРАЈУ ИГРАЧЕ МЛАЂЕ ОД НАВРШЕНИХ 14 (ЧЕТРНАЕСТ) ГОДИНА.**

**НАЧИН ТАКМИЧЕЊА У 2. МЛ РС**

2.МЛРС играју се по двоструком бод систему (једна утакмица код куће, једна у гостима).

**У 2.МЛРС може наступати друга екипа клуба из виших рангова такмичења, осим уколико својом пријавом не повећава број пријављених екипа преко границе које дозвољава да се такмичење одигра у периоду утврђеном Пропозицијама и Календаром такмичења.**

**Екипа нема право учешћа у Мини лиги.**

**БРОЈ УЧЕСНИКА, САСТАВ И НАЧИН ПОПУНЕ ЛИГА**

**2.МЛРС - Група „ЗАПАД“**

Јединствену лигу сачињава максимално 12 (дванаест) екипа, а чине је екипе из ПКС Бања Лука.

Уколико је број пријављених екипа већи од 12, екипе се дијеле у двије групе А и Б, а чине је екипе из ПКС Бања Лука.

Састав група А и Б, те број екипа по групама одређује Управни одбор ПКС Бања Лука, а на основу оствареног пласмана у претходној такмичарској сезони.

2.МЛРС Група: „Запад“ руководи Комесар такмичења предложен од стране Управног одбора ПКС Бања Лука.

Одлуку о предложеном кандидату за Комесара такмичења потврђује Управни одбор КСРС.

**2.МЛРС - Група „ЦЕНТАР“**

Лигу сачињавају максимално 12 (дванаест) екипа из ПКС Бијељина и ПКС Добој.

Састав групе, те број екипа одређују Управни одбор ПКС Бијељина и Управни одбор ПКС Добој, а на основу оствареног пласмана екипа у претходној такмичарској сезони.

2.МЛРС Група: „Центар“ руководи Комесар такмичења предложен од стране Управног одбора ПКС Бијељина и Управног одбора ПКС Добој, наизмјенично, за сваку такмичарску сезону.

Одлуку о предложеном кандидату за Комесара такмичења потврђује Управни одбор КСРС.

**2.МЛРС - Група „ИСТОК“**

Лигу сачињава **минимално 4 (четири)** а максимално 8 (осам) екипа из ПКС Романија – Херцеговина.

**Уколико је број екипа мањи од 4 (четири), екипе улазе у састав Групе: „Центар“.**

Састав групе, те број екипа одређује Управни одбор ПКО Романија – Херцеговина, а на основу оствареног пласмана екипа у претходној такмичарској сезони.

2.МЛРС Група: „Исток“ руководи Комесар такмичења предложен од стране Управног одбора ПКО Романија – Херцеговина.

Одлуку о предложеном кандидату за Комесара такмичења потврђује Управни одбор КСРС.

**ДОИГРАВАЊЕ (МИНИ ЛИГА)**

**Број и састав Мини лиге се одређују на основу правила: 4 екипе 2.МЛРС = 1 екипа учесник Мини лиге.**

Учесници Мини лиге су екипе 2.МЛРС- Групе Запад, Центар и Исток, по оствареном пласману у Групи (по правилу 4:1).

Мини лига игра се по основу двоструког бод система (једна утакмица код куће – једна утакмица у гостима).

Управни одбор КС РС има право да одлучи да се Мини лига због смањења трошкова игра турнирски, само ако је то захтјев више од **половине**  клубова учесника Мини лиге.

Турнирски систем подразумијева да се све утакмице играју у једном мјесту и истој дворани која испуњава услове 1.МЛРС, а игра се по једноструком бод систему.

**Пласман екипа:**

Двије (2) првопласиране екипе Мини лиге стичу право наступа у 1.МЛРС.

**Уколико нека од екипа које имају право учешћа у 1.МЛРС одустане од такмичења, право учешћа стиче 3 (трећа) екипа из Мини лиге.**

Најслабије пласиране екипе 2.МЛРС Групе: Исток и Центар, те 2.МЛРС Група: Запад, напуштају 2.МЛРС а њихова мјеста попуњавају побједници Подручних лига.

Мини лигом руководи Комесар за такмичење РС.

***Првенство Републике Српске – мушкарци – Подручне лиге РС***

**СИСТЕМ ТАКМИЧЕЊА**

Првенство РС за мушкарце у оквиру Подручних лига КС РС за сезону 2022/2023. годину организује се у 4 (четири) Подручне лиге.

**НАЧИН ТАКМИЧЕЊА У ПОДРУЧНИМ ЛИГАМА КС РС**

Подручне лиге КСРС играју се по двоструком бод систему (једна утакмица код куће, једна у гостима).

**БРОЈ УЧЕСНИКА, САСТАВ И НАЧИН ПОПУНЕ ЛИГЕ**

Број учесника, састав и начин попуне Подручних лига утврђују Управни одбори надлежних ПКС (Бања Лука, Добој, Бијељина и Романија-Херцеговина).

Подручним лигама руководе Комесари такмичења изабрани од стране надлежних Управних одбора ПКС.

**Пласман екипа:**

Побједник Подручне лиге стиче право наступа у 2.МЛРС.

Систем такмичења Првенства Републике Српске – 2.МЛРС и Подручним лигама Републике Српске, сезона 2024/2025 усвојен је Одлуком Управног одбора КСРС

Број: 02-00-00-00/24 од 00.00.2024. године.

 **ПРЕДСЈЕДНИК**

 **Александар Ђурђевић, с.р.**